Tartu Loomemajanduskeskuses tegutsev uus kudumibränd Story of Afterlife ühendab endas keskkonnasõbralikkuse, unikaalsuse, põnevad värvid ja mustrid ning minimalistlikud lõiked. Veebruari algusest on tooted müügil värskelt avatud veebipoes www.storyofafterlife.com
Story of Afterlife kampsunid ja jakid on valmistatud taaskasutatud materjalidest ja valmivad koostöös Uuskasutuskeskusega. Taaskasutuse abil säilib kudumite juures unikaalsuse maagia ja iga toote seest leiab ka numbri, mis näitab, mitmenda valminud kampsuniga on tegemist.
Story of Afterlife looja Kaari Reimandi sõnul sündis brändi idee kaks aastat tagasi, osaledes Mood Performance Tants moeetendusel. Sellest hetkest alates on otsitud lahendusi, mis võimaldaks tagada toodete võimalikult suure keskkonnasõbralikkuse, sealjuures tegemata järeleandmisi mugavas ja ilusas disainis.
„Me oleme katsetanud Story of Afterlife kampsuneid varakevadistes rabades, mis õhkavad jääd. Mässinud ennast soojadesse kampsunitesse peale öist suplust tähistaeva all. Me oleme õppinud nautima sügistorme ja unistama pikkades talveöödes. Seega saame lubada, et Story of Afterlife kampsunid on suurepäraseks kaaslaseks, mis iganes seiklustes,” iseloomustatakse brändi veebilehel.
Vastavatud veebipoega saab tutvuda siin www.storyofafterlife.com